CELEX: 52018PC0004
Language: mt
Date: 2018-01-10
Title: Proposta emendata għal DEĊIŻJONI TAL-KUNSILL dwar il-konklużjoni, f’isem l-Unjoni, tal-Ftehim dwar it-Trasport bl-Ajru bejn il-Komunità Ewropea u l-Istati Membri tagħha, minn naħa waħda, u l-Kanada, min-naħa l-oħra.

IL-KUMMISSJONI EWROPEA
            Brussell, 10.1.2018
            COM(2018) 4 final
            2009/0018(NLE)
            Proposta emendata għal
            DEĊIŻJONI TAL-KUNSILL
            dwar il-konklużjoni, f’isem l-Unjoni, tal-Ftehim dwar it-Trasport bl-Ajru bejn il-Komunità Ewropea u l-Istati Membri tagħha, minn naħa waħda, u l-Kanada, min-naħa l-oħra.
            
               
         
         
            
               MEMORANDUM TA’ SPJEGAZZJONI
            
            
               1.KUNTEST TAL-PROPOSTA
            
            
               Il-Kummissjoni nnegozjat, f’isem il-Komunità Ewropea u l-Istati Membri tagħha, Ftehim dwar it-Trasport bl-Ajru mal-Kanada (minn hawn ’il quddiem, il-“Ftehim”) f’konformità mad-Deċiżjoni tal-Kunsill li tawtorizza lill-Kummissjoni biex tibda n-negozjati.  Fis-17 u t-18 ta’ Diċembru 2009, il-Komunità Ewropea u l-Istati Membri tagħha minn naħa waħda, u l-Kanada min-naħa l-oħra, iffirmaw il-Ftehim bil-għan, fost l-oħrajn, li tiġi ffaċilitata l-espansjoni tal-opportunitajiet ta’ trasport bl-ajru billi jinfetaħ l-aċċess għas-swieq u jkunu massimizzati l-benefiċċji għall-konsumaturi, għall-kumpaniji tal-ajru, għall-ħaddiema u għall-komunitajiet fuq iż-żewġ naħat tal-oċean Atlantiku.
            
            
               Min-naħa tal-UE, kemm l-Unjoni kif ukoll l-Istati Membri tagħha huma partijiet għal dan il-Ftehim. Il-proċess ta’ ratifika tlesta mill-Istati Membri kollha, minbarra r-Repubblika tal-Kroazja, fil-25 ta’ Ottubru 2016. Huwa maħsub li r-Repubblika tal-Kroazja taderixxi għall-Ftehim skont il-proċedura stipulata fl-Att tal-Adeżjoni anness mat-Trattat ta’ Adeżjoni tal-5 ta’ Diċembru 2011.
            
            
               Bil-għan partikolari li jitqies id-dħul fis-seħħ tat-Trattat ta’ Lisbona, u wara s-sentenza tal-Qorti tal-Ġustizzja tal-Unjoni Ewropea tat-28 ta’ April 2015 fil-Każ C-28/12, din il-proposta timmodifika l-proposta oriġinali tal-Kummissjoni (f'COM(2009)62 finali), li ġiet adottata fis-17 ta’ Frar 2009 u sussegwentement tressqet quddiem il-Kunsill. Sabiex jiġi ffaċilitat l-eżami mill-Kunsill, it-test rilevanti kollu qiegħed jiġi ppreżentat bħala proposta emendata.
            
            
               2.BAŻI ĠURIDIKA, SUSSIDJARJETÀ U PROPORZJONALITÀ
            
            
               Mhux applikabbli
            
            
               3.RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT
            
            
               Mhux applikabbli
            
            
               4.IMPLIKAZZJONIJIET BAĠITARJI
            
            
               
                  Mhux applikabbli
               
            
            
               5.ELEMENTI OĦRAJN
            
            
               •Pjanijiet ta’ implimentazzjoni u arranġamenti dwar il-monitoraġġ, l-evalwazzjoni u r-rapportar
            
            
               
                  Mhux applikabbli
               
            
            
               2009/0018 (NLE)
            
            
               Proposta emendata għal
            
            
               DEĊIŻJONI TAL-KUNSILL
            
            
               dwar il-konklużjoni, f’isem l-Unjoni, tal-Ftehim dwar it-Trasport bl-Ajru bejn il-Komunità Ewropea u l-Istati Membri tagħha, minn naħa waħda, u l-Kanada, min-naħa l-oħra.
            
            
               IL-KUNSILL TAL-UNJONI EWROPEA,
            
         
         
            
               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 100(2), flimkien mal-Artikolu 218(6)(a) tiegħu,
            
            
               Wara li kkunsidra l-proposta mill-Kummissjoni Ewropea,
            
            
               Wara li kkunsidra l-opinjonikunsens tal-Parlament Ewropew
                  1
               , 
            
            
               Billi:
            
            
               (1)Il-Kummissjoni nnegozjat f’isem il-Komunità Ewropea u l-Istati Membri tagħha Ftehim dwar it-Trasport bl-Ajru mal-Kanada (minn hawn ’il quddiem il-“Ftehim”) f’konformità mad-Deċiżjoni tal-Kunsill li tawtorizza lill-Kummissjoni biex tibda n-negozjati. 
            
            
               (2)Dan il-Ftehim ġie ffirmat fis-17 u t-18 ta’ Diċembru 2009, soġġett għall-konklużjoni tiegħu f’data aktar ’il quddiem, f’konformità mad-Deċiżjoni 2010/417/KE tal-Kunsill u tar-Rappreżentanti tal-Istati Membri tal-Unjoni Ewropea li ltaqgħu fi ħdan il-Kunsill
                  2
               . 
            
            
               (3)Il-Ftehim ġie ratifikat mill-Istati Membri kollha, minbarra r-Repubblika tal-Kroazja. Huwa maħsub li r-Repubblika tal-Kroazja taderixxi għall-Ftehim skont il-proċedura stipulata fl-Artikolu 6(2) tal-Att tal-Adeżjoni anness mat-Trattat ta’ Adeżjoni tal-5 ta’ Diċembru 2011.
            
            
               (4)Issa jenħtieġ li l-Ftehim jiġi approvat f’isem l-Unjoni.
            
            
               (5)L-Artikoli 3 u 4 tad-Deċiżjoni 2010/417/KE jinkludu dispożizzjonijiet dwar it-teħid ta’ deċiżjonijiet u dwar ir-rappreżentazzjoni fir-rigward ta’ diversi kwistjonijiet stipulati fil-ftehim. Fid-dawl tas-sentenza tal-Qorti tal-Ġustizzja tal-Unjoni Ewropea tat-28 ta’ April 2015 fil-Każ C-28/12, jenħtieġ li l-applikazzjoni ta’ dawk id-dispożizzjonijiet titwaqqaf. Wara li kkunsidra t-Trattati, mhumiex meħtieġa dispożizzjonijiet ġodda dwar dawk il-kwistjonijiet, u lanqas ma huma meħtieġa dispożizzjonijiet dwar l-obbligi tal-informazzjoni tal-Istati Membri, bħal dawk stipulati fl-Artikolu 5 tad-Deċiżjoni 2010/417/KE. Konsegwentement, jenħtieġ li l-Artikoli 3, 4 u 5 tad-Deċiżjoni 2010/417/UKE jieqfu japplikaw fid-data tad-dħul fis-seħħ ta’ din id-Deċiżjoni.
            
            
               ADOTTA DIN ID-DEĊIŻJONI: 
            
            
               Artikolu 1
            
            
               Il-Ftehim dwar it-Trasport bl-Ajru bejn il-Komunità Ewropea u l-Istati Membri tagħha, minn naħa waħda, u l-Kanada, min-naħa l-oħra, (minn hawn ’il quddiem il-“Ftehim”), huwa b’dan approvat f’isem l-Unjoni.
            
            
               Artikolu 2
            
            
               Il-President tal-Kunsill għandu jaħtar il-persuna/i bis-setgħa li, f’isem l-Unjoni Ewropea, tiddepożita/jiddepożitaw l-istrument ta’ approvazzjoni previst fl-Artikolu 23 tal-Ftehim, sabiex jiġi espress il-kunsens tal-Unjoni li tkun marbuta mill-Ftehim, u għandu jagħti din in-notifika: 
            
            
                  "Bħala konsegwenza tad-dħul fis-seħħ tat-Trattat ta’ Lisbona fl-1 ta' Diċembru 2009, l-Unjoni Ewropea ssostitwiet u ssuċċediet lill-Komunità Ewropea, u minn dik id-data qed teżerċita d-drittijiet kollha u tassumi l-obbligi kollha tal-Komunità Ewropea. Għalhekk, ir-referenzi għal “il-Komunità Ewropea” fit-test tal-Ftehim għandhom, fejn xieraq, jinqraw bħala “l-Unjoni Ewropea”.
            
            
               Artikolu 3
            
            
               L-Artikoli 3, 4 u 5 tad-Deċiżjoni 2010/47/UE għandhom jieqfu japplikaw fid-data tad-dħul fis-seħħ ta’ din id-Deċiżjoni. 
            
            
               Artikolu 4
            
            
               Din id-deċiżjoni għandha tidħol fis-seħħ fid-data tal-adozzjoni tagħha.
            
            
               Magħmul fi Brussell,
            
         
         
            
               
                     Għall-Kunsill
               
               
                     Il-President
               
            
         
         
            
                  
                     (1)
                  
                        ĠU C , , p. .
               
               
                  
                     (2)
                  
                        ĠU L 207, 6.8.2010, p. 30.